# Vejledning til at søge midler fra Studenterrådet i VIAs Fond 2022

Hvert år uddeler Studenterrådet i VIAs Fond 100.000 kr. som støtte til projekter som er igangsat af lokale studerendes råd. Hvert halve år er der 50.000 kr. i Studenterrådet i VIAs Fond, som bevilliges blandt de studerendes råd som har indsendt en ansøgning rettidigt.

**Hvem kan søge?**

Midler fra Studenterrådet i VIAs Fond kan søges af lokale studerendes råd (DSR) i VIA, både på uddannelses- og campusniveau. Det betyder at midlerne ikke kan bevilliges til studiesociale organisationer såsom festudvalg, fredagsbarer, eller idrætsforeninger med tilknytning til VIA.

**Hvad kan man søge til?**

Midlerne kan søges til studiepolitiske aktiviteter/projekter. Dette kan både være arrangementer, materialer, forplejning, faglige oplæg mv.

Eksempler på ansøgninger som tidligere har fået støtte af Studenterrådet i VIAs Fond:

* Shelter i træ til overnatning for net-studerende samt anvendelse af de lærerstuderende inden for specialiseringsmodulet Udeskole på læreruddannelsen i Nørre Nissum
* Merchandise såsom T-shirts, bolsjer, muleposer osv. til at promovere Socialrådgiverstuderendes Råd på Campus C
* En Soundboks til campus-DSR i Randers som kan lånes af hold og udvalg på campus til undervisning eller sociale arrangementer, og som samtidig fungerer som PR for rådet.
* Oplæg med erhvervspsykolog Kurt Lilleør og en krigsveteran om hvordan det påvirker hverdagslivet at være udsendt og at komme hjem efter udsendelse. Arrangeret af ergoterapeuternes DSR og for alle studerende på Campus Holstebro.
* Pizzaevent for alle studerende for at promovere campus-DSR i Holstebro

**Hvad kan man ikke søge til?**

Midlerne fra fonden må ikke anvendes til alkohol eller euforiserende stoffer, eller genstande der kunne opfordre til det, eksempelvis askebægre og lightere, hvorfor en ansøgning om dette vil blive afvist.

**Hvordan kan man søge?**

Ansøgningsskemaet på side 3 udfyldes og sendes til studenterraadet@via.dk. Det vil altid være en god idé at kontakte studenterraadet@via.dk inden ansøgningens sendes, for at få den bedst mulige ansøgning, som lever op til kriterierne.

**Hvordan udbetales midlerne?**

Når man har fået en bevilling er der overordnet tre måder af håndtere udbetalingen af midlerne på.

1) Ansøger afholder udgifterne, og får en refusion efterfølgende

2) Midlerne kan udbetales som acontobeløb på forhånd, med krav om indlevering af kvitteringer og regnskab senest 7 dage efter

3) Ved brug af EAN nr., hvor Studenterrådet i VIAs Fond direkte betaler for udgifterne

Dette fastlægges i dialog med tilskudsmodtageren efter tilsagn om bevillingen.

**Hvordan aflægger man regnskab?**

Det er en klar forudsætning for bevillingen, at tilskudsmodtageren kan dokumentere, at midlerne er brugt jf. den oprindelige ansøgning, og at man sende et regnskab med alle *originale* kvitteringer/bilag, svarende til det bevilgede beløb med et refusionsskema som man får tilsendt, hurtigst muligt efter at have modtaget bevilling eller senest 1. september (hvis man har modtaget bevilling i foråret) og senest 1. januar (hvis man har modtaget en bevilling i efteråret).

Hvis dette ikke gøres, eller hvis det tilsendte ikke vurderes som tilstrækkelig af Studenterrådet i VIAs Fonds bestyrelse, vil konsekvensen af den manglende dokumentation blive fastlagt i dialog med tilskudsmodtageren, den relevante lokale ledelse og repræsentanter for Studenterrådet i VIA.

**Hvornår kan man søge?**

Man kan søge hele året til den næste frist, men fristerne for ansøgning, som er fastsat i Fondens vedtægter, er d. 15.marts og d. 15. oktober hvert år.

**Hvem fordeler midlerne?**

Midlerne fordeles af Studenterrådet i VIAs Fonds bestyrelse. Fondens bestyrelse er den siddende studenterbestyrelse i Studenterrådet og består af formand og næstformand samt to repræsentanter i VIAs bestyrelse, og to internationale repræsentanter, som er valg på generalforsamling, og to repræsentanter fra hver campus som vælges lokalt.

**Hvordan fordeles midlerne?**

Det er op til Studenterrådet i VIAs Fonds bestyrelse at træffe afgørelse om ansøgningerne skal godkendes, modtage et mindre beløb end det ansøgte, eller ikke opnå en bevilling. Hver ansøgning som ikke opnår en bevilling på hele det ansøgte beløb, vil modtage en skriftlig begrundelse.

Overordnet set vil ansøgningerne hver især blive vægtet ud fra en række kriterier, som følger herunder i en ikke-prioriteret rækkefølge.

* Geografiske hensyn, således at midlerne kommer VIA’s studerende til gavn i hele VIA
* Hensyn til hvor mange studerende ansøgningen kommer til gode
* Ansøgninger som ikke er til drift, men tidsbegrænsede projekter, som ikke er tilbagevendende
* Bidrager til at styrke arbejdet internt i de lokale studerendes råd - socialt eller fagligt
* Om ansøgningen kan medvirke til at engagere flere studerende i det studenterpolitiske arbejde

**Hvornår får man svar på sin ansøgning?**

For fristen den 15/3 og 15/10 er får man henholdsvis senest svar d. 1/4 og d. 1/11.

**Hvem skal man kontakte, hvis man har spørgsmål?**

Skriv til studenterraadet@via.dk

# Ansøgningsskema til Studenterrådet i VIAs Fond

|  |
| --- |
| **Navn(e), e-mail og telefonnummer på ansøger(e):***Indsæt her navn, e-mail og telefonnummer på ansøgerne.* |
| **Arrangører:***Indsæt her navnet på jeres DSR, samt eventuelle samarbejdspartnere i projektet.* |
| **Aktivitet:***Beskriv her aktiviteten som I ønsker at afholde.** Formål:
* Indhold:
 |
| **Økonomi:** *Både arrangementets og rådets økonomi.* * *Indhent tilbud og konkrete priser på det I ønsker midler til.*
* *Der skal vedhæftes et regnskab over rådets økonomi.*

 |
| **Ansøgt beløb:** |
| **Deltagere:***Skriv her hvem der bliver inviteret til at deltage i arrangementet – er det kun for DSR, er det for alle etc.* |
| **Motiveret begrundelse for ansøgning:***Fortæl os hvorfor netop jeres projekt bør støttes af Studenterrådet i VIAs Fond.* |

**Sendes til:** studenterraadet@via.dk - Husk at angive hvilken af de to frister, der søges til (15/3 eller 15/10)